b'\n_START_ARTICLE_\nSaltstraumen\n_START_PARAGRAPH_\nSaltstraumen er et sund og en tidevandstr\xc3\xb8m elleve kilometer syd\xc3\xb8st for Bod\xc3\xb8 by i Bod\xc3\xb8 kommune i Nordland fylke i Norge. Sundet er omkring 2,2 kilometer langt, og er en av tre forbindelser mellem Saltfjorden og Skjerstadfjorden. Saltstraumen skiller Straum\xc3\xb8ya i vest og Knaplunds\xc3\xb8ya \xc3\xb8st._NEWLINE_Tidevandsstr\xc3\xb8mmen i sundet regnes som en af verdens st\xc3\xa6rkeste, og dannes ved at tidevandet fylder Skjerstadfjorden gennem to smalle l\xc3\xb8b, som deles af Storholmen midt i sundet. Vandmasserne har normalt en fart p\xc3\xa5 10\xe2\x80\x9312 knob. Str\xc3\xb8mmen er en af Nordlands mest bes\xc3\xb8gte turistattraktioner, med ansl\xc3\xa5et 120 000\xe2\x80\x93180 000 bes\xc3\xb8gende \xc3\xa5rligt.\n_START_SECTION_\nStr\xc3\xb8mmen\n_START_PARAGRAPH_\nSaltstraumen bliver til n\xc3\xa5r tidevandet str\xc3\xb8mmer ind i og ud af Skjerstadfjorden. H\xc3\xb8jdeforskellen p\xc3\xa5 vandoverfladen mellem indersiden og ydersiden af det trange sund kan v\xc3\xa6re op til  en meter. For at udj\xc3\xa6vne tidevandsforskellen presses,   fire gange i d\xc3\xb8gnet,   v\xc3\xa6ldige vandmasser med stor fart, gennem det tre km lange,  og p\xc3\xa5 det smalleste kun 150 meter brede sund. Estimater antyder 372-400 millioner kubikmeter vand presses gennem sundet._NEWLINE_Middelhastigheden synes at ligge p\xc3\xa5 omkring 7 knob (ca. 13\xc2\xa0km/t) og tophastigheden betydelig over. Str\xc3\xb8mmen kan opn\xc3\xa5 en hastighed p\xc3\xa5 ca. 20 knob. Som alle tidevandsstr\xc3\xb8mme er Saltstraumen st\xc3\xa6rkest lige efter ny- og fuldm\xc3\xa5ne._NEWLINE_Det er ogs\xc3\xa5 vigtigt at k\xc3\xa6gge m\xc3\xa6rke til  at Saltstraumtabellen viser tidspunkt for n\xc3\xa5r straumen er p\xc3\xa5 det st\xc3\xa6rkeste ind eller ud, mens en tidevandstabel viser tidspunkt for hvorn\xc3\xa5r det er h\xc3\xb8jest  eller lavest. Mellem disse er der alts\xc3\xa5 en tidsforskel p\xc3\xa5 ca. 3 timer (indenfor straumen)._NEWLINE_Der  er ikke ebbe og flod  samtidig indenfor og udenfor str\xc3\xb8mmen. Dette kommer af forsinkelse af tidevandet. I fjorde med trangt indl\xc3\xb8b kan der opst\xc3\xa5 betydelig forsinkelse af tidspunktet for ebbe og flod inde i fjorden i forhold til i havet udenfor. H\xc3\xb8jdeforskellen mellem ebbe og flod bliver ogs\xc3\xa5 v\xc3\xa6sentlig mindre inde i fjorden._NEWLINE_Grunden til dette er at fjorden ikke n\xc3\xa5r at blive fyldt eller t\xc3\xb8mt gennem det trange indl\xc3\xb8b i de 6 timer havet  stiger eller falder i havet udenfor. Dette f\xc3\xa6nomen kaldes  ved den engelske betegnelsen \xc2\xabtidal choking\xc2\xbb. Forsinkelsen findes i mange fjordarme med trange indl\xc3\xb8b. Saltstraumen forsinker tidevandet i Skjerstadfjorden s\xc3\xa5 tidspunktet for ebbe og flod forsinkes med omkring  to timer.\n_START_SECTION_\nHistorie\n_START_PARAGRAPH_\nVed Saltstraumen er der fundet stenalderbopladser p\xc3\xa5 begge sider af straumen som er op til 11.000 \xc3\xa5r gamle. Disse bos\xc3\xa6tninger er fundet ca. 80 meter over havet og kan v\xc3\xa6re den n\xc3\xa6st \xc3\xa6ldste bos\xc3\xa6tning som er fundet i Norge. Grunden til den tidlige bos\xc3\xa6tning i omr\xc3\xa5det  kan skyldes  de n\xc3\xa6ringsrige havmasser. Str\xc3\xb8mmen har ikke altid v\xc3\xa6ret der, den er ca. 3000 \xc3\xa5r gammel. Dette er fordi havniveauet stod h\xc3\xb8jere f\xc3\xb8r da, og derfor var der ikke s\xc3\xa5 trangt i sundet._NEWLINE_Der er ogs\xc3\xa5 registreret 33 gravminder fra jernalderen. Raud den rame boede if\xc3\xb8lge Snorre Sturlason ved Saltstraumen, og var h\xc3\xb8vding i omr\xc3\xa5det. Kampen mellem ham og Olav Tryggvason er omtalt i Snorres saga. I dag er der et museum ved Saltstraumen, som udstiller forskellige genstande, og arrangerer historiske vandringer. Der er fundet diverse pilespidser og knivspidser samt en oval genstand af ben, som er blevet identificeret som en Brummer, som er det \xc3\xa6ldste musikinstrument som er fundet i Norge. Ved ucgravninger blev der fundet rester af langhuse fra vikingetiden og fra jernalderen. Der blev ogs\xc3\xa5 fundet rester af jordbrug, og disse fund var 500 \xc3\xa5r \xc3\xa6ldre end det som f\xc3\xb8r var det \xc3\xa6ldste jordbrugsfund i Nord-Norge.\n_START_SECTION_\nPlante og fiskeliv\n_START_PARAGRAPH_\nI Saltstraumen findes store m\xc3\xa6ngder torsk, sej, helleflynder, havtaske og stenbidder. Torsk og stenbidder er almindelig fangst for sportsfiskere, og der er store m\xc3\xa6ngder havfugle som overvintrer og lever af fisken her. \xc3\x85rsagen til den store biologiske mangfoldighed skyldes malstr\xc3\xb8mmen som tilf\xc3\xb8rer ilt til vanfmasserne og fragter n\xc3\xa6ringsstoffer som plantene drager nytte af. Edderfugl og hav\xc3\xb8rn findes i n\xc3\xa6romr\xc3\xa5det. Saltstraumen er et  marint beskyttelsesomr\xc3\xa5de og er udvalgt til et af  The Wild Wonders of Europe i forbindelse med et samarbejde mellem National Geographic og WWF. Sportsdykkere har ogs\xc3\xa5 fundet ett lille koralrev med s\xc3\xb8tr\xc3\xa6er  lige udenfor str\xc3\xb8mmen.\n_START_SECTION_\nI medierne\n_START_PARAGRAPH_\nI 2016 lavede  NRK et slow-tv-program, Saltstraumen minutt for minutt som var en tolv timer lang direkte udsendelse af str\xc3\xb8mmen.'